Aproape 1.000 de elevi din București și Ilfov au participat la cea de-a doua ediție a olimpiadei 'Natura dintre Ape'
Aproape 1.000 de elevi din clasele II-VII din București și Ilfov au participat la cea de-a doua ediție a competiției digitale pe teme de biodiversitate, 'Natura dintre Ape', organizat de Apa Nova în colaborare cu Educație Privată. Evenimentul, desfășurat în perioada 09 mai 2024 - 08 iunie 2024, a fost un adevărat catalizator pentru conștientizarea importanței protejării mediului și biodiversității în rândul tinerei generații.